Burg Bärenfels (Wehr)

D Burg Bärefels, au Steinegg gnännt, isch e Burgruine bi dr Stadt Wäär im Landchreis Waldshuet z Bade-Wirttebärg. Si lyt uf rund 700 m iber NNN am Aafang vum Wehradal uf em Steinegg iber dr Stadt. Gschicht Wahrschyns isch im 12. Johrhundert mit em Böu vu däre Hecheburg aagfange wore, ere typische hochmittelalterlige Rodigsburg. D Burg isch derno im Besitz vu dr Freiherre von Schönau gsi un noch em Bärg Steinegg gnännt wore. Im 13. Johrhundert isch si in dr Bsitz vu dr Herre von Aesch, eme Gschlächt vu dr Grofe von Thierstein un im 14. Johrhundert in s Lääche vum Basler Bischof chuu. Am 18. Oktober 1356 isch d Burg dur s groß Basler Ärdbidem gschlisse wore un isch derno im spote 14. Johrhundert an d Herre von Bärenfels verchauft wore, eme Basler Rittergschlächt, wu d Stammburg vun ene im Birstal bi Basel glägen isch. Ab do isch d Burg no syyne neje Bsitzer gnännt wore un het ihri Bedytig verlore. Im 15. Johrhundert isch d Burg verloo gsi, Dryssgjehrige Chrieg isch si dur Truppe, wu durezoge sin, wyter gschlisse wore. Burgaalag Vu dr ehmolige Burgaalag sin dr 16 Meter hoch Bärgfrid mit syym Yygang in 9 Meter Hechi un eme 6,4 Meter große Durmesser erhalte, derzue Räscht vun ere 3,6 Meter starke Schildmuure. Dr Bärgfrid dient hit as Uussichtsdurm. Literatur Max Miller, Gerhard Taddey: Handbuch der historischen Stätten Deutschlands. Band 6. Baden-Württemberg. Alfred Kröner Verlag, Stuttgart 1965 Weblink D Burg Bärefels uf burgeninventar.de D Burg Bärefels uf alemannische-seiten.de D Burgruine Bärefels uf land-am-rheinfall.org